ᱠᱷᱟᱨᱜᱚᱱ

ᱠᱷᱟᱨᱜᱚᱱ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱠᱷᱟᱨᱜᱚᱱ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ (ᱢᱟᱽᱟᱝ ᱯᱟᱪᱮ ᱱᱤᱢᱚᱲ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱾ ᱠᱷᱟᱨᱜᱚᱱ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ, ᱚᱠᱟᱨᱮ ᱠᱟᱞᱮᱠᱴᱨᱮᱴ, ᱯᱩᱞᱤᱥ, ᱴᱮᱞᱤᱯᱷᱚᱱ ᱟᱨ ᱟᱹᱰᱤ ᱜᱟᱱ ᱮᱢᱟᱱ ᱥᱚᱨᱠᱟᱨᱤ ᱵᱮᱵᱚᱥᱛᱟ ᱥᱮᱞᱮᱫ ᱢᱮᱱᱟᱜᱼᱟ, ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱠᱩᱸᱰᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱟᱨ ᱟᱡᱟᱜ ᱛᱩᱞᱟᱹᱢ ᱟᱨ ᱢᱟᱨᱤᱪ (ᱢᱟᱨᱟᱝ ᱢᱟᱨᱤᱪ) ᱟᱨᱡᱟᱣ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱱᱚᱣ ᱜᱨᱟᱦ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱱᱚᱣᱟ ᱢᱚᱱᱫᱤᱨ ᱱᱚᱣᱜᱨᱟᱦ ᱰᱮᱰᱩᱠᱮᱴᱤᱰ (Dedicated) ᱟᱠᱟᱱᱟ ᱾ ᱠᱷᱟᱨᱜᱚᱱ ᱫᱚ ᱱᱟᱜᱟᱨ ᱯᱟᱞᱤᱠᱟ ᱨᱮ ᱫᱤᱥᱚᱢ ᱨᱮ ᱴᱚᱯ ᱛᱷᱟᱱ ᱨᱮ ᱟᱨᱡᱟᱣ ᱠᱮᱫᱼᱟ ᱟᱨ ᱵᱟᱨ ᱞᱟᱠᱷ ᱦᱚᱲ ᱮᱞ ᱵᱷᱤᱛᱤᱨ 'ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱞᱚᱜᱚᱱ ᱛᱮ ᱪᱟᱞᱟᱜ ᱟᱜ ᱥᱚᱦᱚᱨ ᱠᱟᱱᱟ' ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱥᱤᱨᱯᱟᱹ ᱟᱨᱡᱟᱣ ᱠᱮᱫᱼᱟ ᱾ ᱯᱷᱩᱨᱪᱟᱹ ᱥᱤᱧᱚᱛ ᱥᱟᱨᱵᱷᱮ ᱒᱐᱑᱘ ᱨᱮ ᱥᱚᱦᱚᱨ ᱥᱤᱧᱚᱛ ᱨᱮᱱᱟᱜ ᱑᱕ ᱟᱱᱟᱜ ᱟᱹᱰᱤ ᱯᱷᱩᱨᱪᱟᱹ ᱥᱚᱦᱚᱨ ᱠᱟᱱᱟ  ᱟᱨ ᱯᱷᱩᱨᱪᱟᱹ ᱥᱟᱨᱵᱷᱮ ᱒᱐᱑᱗ ᱨᱮ ᱥᱤᱧᱚᱛ ᱨᱮᱱᱟᱜ ᱑᱗ ᱟᱱᱟᱜ ᱟᱹᱰᱤ ᱯᱷᱩᱨᱪᱟᱹ ᱥᱚᱦᱚᱨ ᱠᱟᱱᱟ ᱾ 
ᱠᱷᱟᱨᱜᱚᱱ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱒᱓ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱚᱛᱱᱚᱜ
ᱠᱷᱟᱨᱜᱚᱱ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱒᱕᱘ ᱢᱤᱴᱚᱨ (᱘᱔᱖ ᱯᱷᱤᱴ) ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱘,᱐᱓᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱓,᱑᱐᱐ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱠᱚᱧᱮ ᱥᱮᱦᱮᱫ ᱱᱚᱣᱟ ᱫᱷᱟᱨ, ᱤᱱᱫᱚᱨ ᱟᱨ ᱫᱮᱵᱟᱥ ᱦᱚᱱᱚᱛ ᱥᱤᱢᱟᱹ ᱵᱮᱱᱟᱣᱟ ᱾ ᱮᱛᱚᱢ ᱥᱮᱦᱮᱫ, ᱱᱚᱣᱟ ᱢᱚᱦᱟᱨᱟᱥᱴᱨᱚ, ᱥᱟᱢᱟᱝ ᱨᱮ, ᱠᱷᱚᱸᱰᱣᱟ ᱟᱨ ᱢᱩᱸᱰᱤ ᱟᱨ ᱵᱩᱨᱦᱟᱱᱯᱩᱨ ᱟᱨ ᱯᱟᱪᱮ ᱨᱮ ᱵᱚᱲᱣᱟᱱᱤ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱠᱷᱟᱨᱜᱚᱱ ᱠᱚᱧᱮ ᱨᱮ ᱢᱮᱱᱟᱜ ᱵᱤᱸᱫᱷᱭᱟᱪᱚᱞ ᱵᱩᱨᱩ ᱪᱚᱛ ᱟᱨ ᱠᱚᱧᱮ ᱨᱮ ᱥᱟᱛᱯᱩᱲᱟ ᱥᱟᱶ ᱱᱟᱨᱢᱟᱫᱟ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱟᱨᱢᱟᱫᱟ ᱜᱟᱰᱟ ᱦᱚᱱᱚᱛ ᱵᱷᱤᱛᱤᱨ ᱕᱐ ᱠᱤᱞᱚᱢᱤᱴᱚᱨ (᱓᱑ ᱢᱤᱞ) ᱰᱟᱦᱟᱨ ᱠᱷᱚᱱ ᱞᱤᱸᱡᱤᱱᱟ ᱾ ᱵᱮᱫᱟ ᱟᱨ ᱠᱩᱸᱰᱟ ᱦᱚᱱᱚᱛ ᱨᱮᱱᱟᱜ ᱮᱢᱟᱱ ᱵᱟᱨᱭᱟ ᱢᱩᱬ ᱜᱟᱰᱟ ᱢᱮᱱᱟᱜᱼᱟ ᱾


ᱦᱚᱲ ᱞᱮᱠᱷᱟ
ᱠᱷᱟᱨᱜᱚᱱ ᱢᱤᱫᱴᱟᱝ ᱥᱚᱦᱚᱨ ᱞᱮᱠᱟᱛᱮ ᱞᱚᱜᱚᱱ ᱵᱟᱲᱦᱟᱣ ᱠᱟᱱᱟ, ᱟᱨ ᱚᱱᱰᱮ ᱱᱤᱛᱚᱜ ᱟᱹᱰᱤ ᱜᱟᱱ ᱟᱹᱛᱩ ᱥᱮᱞᱮᱫ ᱟᱠᱟᱱᱟ, ᱡᱮᱞᱮᱠᱟ ᱡᱮᱛᱟᱯᱩᱨ ᱾ ᱒᱐᱑᱒ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱟᱨᱜᱚᱱ ᱨᱤᱱ ᱦᱚᱲ ᱮᱞ ᱑,᱑᱖,᱑᱕᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱠᱚᱲᱟ ᱟᱜ ᱦᱚᱲ ᱮᱞ ᱕᱑.᱔᱔% ᱢᱮᱱᱟᱜᱼᱟ, ᱛᱤᱨᱞᱟᱹ ᱟᱜ ᱔᱙.᱔᱖% ᱢᱮᱱᱟᱜᱼᱟ ᱾ ᱠᱷᱟᱨᱜᱚᱱ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱐.᱙% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱗.᱘᱔% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕.᱗᱓% ᱢᱮᱱᱟᱜᱼᱟ ᱾ ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official Website of Khargone District
 website for Navagraha mandir khargone

 Non profit organizations khargone 


ᱛᱷᱚᱠ:Cities and towns in Khargone district
ᱛᱷᱚᱠ:12th-century Jain temples
ᱛᱷᱚᱠ:Cities in Madhya Pradesh